stanford-oval/wikipedia huggingface dataset:
תנועה חברתית
מיונים של תנועות חברתיות > מיון לפי מוקד, היקף

הסוציולוג אברלה (Aberle 1966) בנה שיטת מיון על פי שני ממדים: מוקד השינוי הרצוי (האם המטרה היא לערוך שינוי חברתי או אישי) והיקף השינוי שהתנועה מבקשת לחולל (האם השאיפה היא לשינוי מוחלט או מוגבל). הצלבת הממדים יוצרת ארבע קטגוריות:
תנועות טרנספורמציה מתיימרות לשינוי חברתי כולל במבנה החברתי פוליטי. במקרים רבים הן גם אינן נרתעות מלהמליץ על נקיטת אמצעים אלימים. אלו הן בעיקר תנועות מהפכניות. דוגמאות בולטות במשטר דמוקרטי הן תנועות לנינסטיות, אנרכיסטיות, פונדמנטליסטיות דתיות או פאשיסטיות. ברב המקרים גם תנועות טרור ולהבדיל תנועות לאומיות יכללו כתנועות טרנספורמציה.
תנועות רפורמציה מבקשות שינוי חברתי נקודתי במבנה החברתי פוליטי. תנועות חברתיות אלה מתמקדות בסוגיה אחת בתביעתן מול השלטונות. תנועות למען זכויות האישה הן דוגמה פופולרית לתנועת רפורמציה. תחת מיון זה הן לכאורה מתונות יותר, אך מחאתן יכולה להדרדר לאלימות כפי שקרה עם פלגים מסוימים בהתנועה לזכויות האזרח האפרו-אמריקאי.
ההבחנה בין תנועות טרנספורמציה לתנועות רפורמציה תלויה בפעמים רבות בסוג המשטר. לדוגמה, בעוד במשטר דמוקרטי תנועות למען זכויות שוות לקהילה הגאה מהוות תנועות רפורמציה, תחת משטר הלכה דתי הן יהוו תנועות טרנספורמציה המבקשות שינוי כולל של הסדר החברתי.
כאשר שאיפות התנועה החברתית מצטמצמות להשפעה על היחיד, גם אז הן מתחלקות להשפעה כוללת או נקודתית.
תנועות לגאולת הנפש מבקשות לערוך שינוי מקיף בכול דרך החיים של היחיד. תנועות אלה הן בדרך כלל רוחניות.
תנועות לשינוי מוגבל עבור היחיד למעשה מציגות לו חלופה דרך פנייה אישית, ועל כן הן נקראות תנועות אלטרנטיבה. אברלה מונה פה את תנועות התנגדות להפלה כתנועה אלטרנטיבית.
גישות > ההתנהגות הקולטיבית

הניתוח של תנועות חברתיות באמצעות המושגים של פסיכולוגיה חברתית שלט בסוציולוגיה האמריקנית עד סוף שנות השישים. המיקוד היה בתהליכים הפסיכולוגיים והתנועות נתפסו כפועלות לשחרור לחצים נפשיים. הפעולה נתפסה כתגובה מתקנת למתחים שעלו במערכת החברתית, שמטרתה השבת האיזון וההרמוניה למערכת פגועה. הביקורת על תאוריות אלו החלה כבר באותה התקופה והתמקדה בעיקר בעובדה שהתאוריות לא ייחסו כל חשיבות לאידאולוגיה ולערכים. בניתוח את "תאוריית השחרור" שרווחה באמריקה הלטינית במאה ה-20, הסוציולוג ויליאם גמסון קושר בינה לבין ההתנהגות קולקטיבית כתהליך בעל שלושה שלבים: השלב הראשון נשען לפיו על הנחות נאו-מרקסיסטיות ועיקרו הטבע העימותי שבתהליכים הכלכליים חברתיים. התנהגות קולקטיבית מניחה כי מציאות זו מובילה לתחושת קיפוח מצד קבוצות וזו מתבטאת בהתפרצות ספונטנית. בשלב השני ההתנהגות הקולקטיבית מניחה שלב של התגבשות רעיונית, שהוא השלב המרכזי בו יחידים עוברים תהליך חינוכי ופסיכולוגי מעמיק. אם ההתגבשות ראויה בשלב השלישי חברי הקבוצה מזדהים זה עם זה ומתגבשים לתנועה אחת. לפי גמסון, הקו המנחה את התוצאה הרצויה של התנהגות קולקטיבית מצויה בכתבי המחנך הברזילאי פאולו פריירה.
גישות > גיוס המשאבים

כראקציה לניתוחים הפסיכולוגיים של גישת ההתנהגות הקולקטיבית קמה אסכולת גיוס המשאבים (Resource mobilization), שהעמידה במרכז הניתוח מושגים מעולם הכלכלה. גישה זו הדגישה את הארגון ואת רשתות הגיוס כתשתית לצמיחה. מייצגה העיקרי הוא מנסור אולסון שטען כי האדם הוא יצור רציונלי המשקלל את מעשיו לפי חישובים של רווח ותגמול לעומת ההשקעה של המשאבים. ההחלטה אם להצטרף לפעילות חברתית שיש בה אמירה אידאולוגית מסוימת, תהיה אם כן, פועל יוצא של תפיסת היחיד את יכולתו להשפיע על תוצאות הפעולה וכן את מידת הלגיטימציה הסביבתית למעורבותו בפעילות. סוציולוגים נוספים שתמכו באסכולה זו טענו כי הציפיות להצלחה מהוות תמריץ חשוב להשתתפות בקבוצות החברתיות וכי הקבוצה מעניקה למשתתפים בה תגמולים אישיים כגון סיפוק אישי והרחבת מושג העצמי, הנובעים מהזדהות עם הקבוצה ומהסולידריות הקבוצתית.
אסכולת גיוס המשאבים הדגישה לראשונה את חיוניותם של המשאבים הארגוניים לקיומה של פעילות חברתית. ההנחה הייתה כי מצוקה קיימת תדיר בחברה, אך היא לא תתורגם לכלל פעולה קולקטיבית אם אין בידי האנשים משאבים מספיקים להתארגנות ואם אין תשתית קודמת להתארגנות, כלומר, פעילות קולקטיבית אינה ספונטנית ונעדרת ארגון.

הביקורת על אסכולת ניהול המשאבים עוסקת בעיקר בכך שהאסכולה מתעלמת מחשיבותן של אידאולוגיה, זהות ותרבות בהבנת משמעותן של התנועות החברתיות. ההנחה היא כי נושאים חברתיים שונים מונחים לפתחם של יזמים חברתיים והבחירה ביניהם נוגעת לרוב בהזדהות עם המטרות או הנושאים הרלוונטיים ליחיד.
על הצורך להחזיר את תחושת ההשתייכות למוקד הניתוח, במיוחד להתארגנויות על בסיס קהילתי, עמדו חוקרים רבים החל מסוף שנות השישים ואילך. הפעילות הקבוצתית מוסברת פעמים רבות על ידי המניעים הפסיכו-חברתיים של יחידים, הפונים לפעילות יזמית קהילתית בשל הופעתן של מצוקות חדשות, אשר נובעות משינויים מבניים בחברה המודרנית. הבחירה בפעולה נובעת בעיקרה מרצונו של היחיד המנוכר לחוש חלק מקבוצה פעילה, במיוחד אם היא קוראת תיגר על המבנים הפוליטיים-חברתיים שהוא מרגיש מנוכר להם או פועלת למען אידאולוגיות שהוא מזדהה עמן.
בשנים האחרונות מתפתחת בארצות הברית, גישה המנסה לשלב בין גישת הפסיכולוגיה החברתית לגישת גיוס המשאבים. הגישה טוענת לצורך בקולקטיביזציה של הצורך האישי והפיכתו לתודעה קבוצתית ייחודית. צורך שבמפורש, שוב אינו רק או אפילו בעיקר, כלכלי, אלא פרוש על פני תחומי חיים רבים ומגוונים. היחיד היוזם מרגיש בצורך להיות חלק מקבוצה אשר תחלוק איתו את האידאולוגיה המשותפת.
כאשר באים לחקור את המניעים להצטרפות לתנועה או לקבוצה חברתית, מוסכם כיום, כי מעבר למניע הקשור בפעילות הספציפית ניתן לומר כי במהלך הפעילות האקטיביסטית מתבצע לרוב, תהליך העצמה ההופך את הפעיל לאדם בעל תחושת ערך, לאזרח אסרטיבי בעל יכולת סוציו-פוליטית המִתרגמת לשיתופי פעולה לשם השגת השפעה על הסביבה. תחושת ערך זו, אינה מתמצה בתחום הפעילות בלבד, אלא מתרחבת ממנו אל תחומי מעורבות נוספים בקהילה. לכן, ניתן לרוב למצוא כי אקטיביזם הוא תופעה הצטברותית. כלומר, מי שנוטה להשתתף בפעילות מסוג מסוים לא יסתייג גם מהשתתפות חברתית מסוג אחר.
גישות > התנועות החברתיות החדשות

גישה שהתפתחה באירופה בדגש על הנסיבות והשורשים התרבותיים של התנועה החברתית, היוצרת זהויות קולקטיביות עדכניות היא התנועות החברתיות החדשות (New Social Movements). גישת מחקר זו פועלת בזיקה לניתוח יחסי הייצור בחברה. החוקרים בה טוענים כי התנועות החדשות, בעיקר מאמצע המאה ה-20, שונות מהותית מתנועות המאה ה-19. בניגוד לרוב התנועות החברתיות בעבר, שנאבקו למען רווחה חומרית של מגזר מעמדי, מגדרי או מקצועי, התנועות החברתיות החדשות עוסקות ב"מצרכים ציבוריים" כמו הגנה מפני מזהמים, פירוק מנשק גרעיני, פעילות קהילתית, חופש מידע ופעילות סביבתית. התוצאה המידית היא שלעיתים קרובות תביעותיהן מתנגדות עם אלו של תנועות סביבתיות מהדור הישן. דוגמה ישראלית מוכרת לכך הן ה הטענות כלפי הסתדרות, אשר בהיותה תנועה חברתית וותיקה דואגת לקבוצות אינטרס אחדות ולא למכלול העובדים במשק. יש הרואים בעימות זה מקביל לעימות בין קבוצות קידום לקבוצות אינטרס.
לפי אליין טוריין (Touraine) ההבדל טמון בכך שתנועות חברתיות חדשות אינן מאורגנות עוד סביב עיקרון עליון אחד, דתי, הומאנסטי או מטריאליסטי. לפיכך הן פועלות בתחומים רחבים יותר מאי פעם, ובעלות מבנה מבוזר יותר שמצד אחד מאפשר להן חופש פעולה ומצד שני מקשה עליהן להיות אפקטיביות. לפי מחקרו על החברה האירופאית, טוריין מתריע שהתנועות החברתיות החדשות מבטאות גם ירידה במעמד המדינה כעיקרון מסדר והפרדה בינה לבין החברה. את זאת ניתן לקשור למגמת הירידה הקיימת, גם בישראל, במעמד המפלגות הפוליטיות המסורתיות יש הקושרים בין הטרמינולוגיה הזו עם עליית הפוסט מודרניזם. תנועות חברתיות חדשות שואפות לקדם פעילות מצומצמת, קהילתית, ובעיקר נושאים פרטיקולריים, לרוב "פוסט-מטריאליים", שהמשותף להם הוא המאבק על זהות. אנשים יבחרו בהשתתפות בקבוצות אלו מתוך חיפוש אחר שייכות במציאות פוסט-מודרנית בה הזהות הקולקטיבית במתקפה מתמדת של ספקנות ואי-ודאות. התפוררותן של הזהויות קודמות, מביאה לעלייה בביקוש אחר זהות קולקטיבית חיובית יציבה ומהודקת אשר נותנת ביטוי ערכי חדש בעולם ללא עיקרון מארגן. תנועות העידן החדש והתחדשותן של תנועות דתיות מבטא מענה לצורך זה, בהבליטו ממדים חברתיים-רוחניים על פני ממדים החומריים וייחוס חשיבות להגשמה עצמית.
תחושתם של אזרחים שאפיקי ההשתתפות הממסדיים חסומים בפניהם, או שכללי המשחק במדינה לקויים כך שלא ניתן להשפיע מבפנים, מניעה אותם לבחור בהשתתפות חוץ-ממסדית. עם זאת, אף על פי שמדובר בתנועות חוץ-ממסדיות אין הכוונה, ברבים מהמקרים, לתנועות היוצאות נגד הנורמות החברתיות הכלליות. נהפוך הוא. תנועות אלה נובעות מתוך נורמות חברתיות קיימות. מחקרים מראים כי ככל שהאסטרטגיות של התנועה תואמות לנורמות הרווחות בסביבה הקרובה והרחוקה שבה היא פועלת, סיכוייה לזכות בתשומת לב ציבורית ואף להצלחה פוליטית גבוהים יותר. הביקורת וההסתגרות לא מופנים לתרבות אלא למוסדות הממשל והמדינה. בנוסף, התנועות החברתיות החדשות, משמאל ומימין גם יחד, מאופיינות בדרך כלל בניסיון להנהיג דמוקרטיה ישירה כלפי פנים כאשר הן מתנגדות לשלטון, ולכול היותר דמוקרטיה רדיקלית כאשר הן מנוכרות ממנו.
יחסי התנועות ומוסדות אחרים

תנועות חברתיות באות באינטראקציה מתמדת עם סביבתן. אחד המושגים המתרכזים ביחסים אלה ומדגיש את ההקשר הכללי שהתנועה החברתית פועלת בו הוא "מבנה ההזדמנויות הפוליטיות". לתנועות חברתיות יש טווח של הזדמנויות המוכתב בידי גורמים ממסדיים ותרבותיים. כאשר חל שינוי במבנה, והוא "נפתח" או "נסדר" בהתאמה, טווח האפשרויות של התנועה "גדל" ו"קטן" בהתאמה ומשנה את יחסיה עם סביבתה.
במובנו הרחב מושג זה כוללני ולא פוסח על יחסי התנועה והתקשורת ואף יחסי התנועות בינן לבין עצמן. לכן טארו מדגיש כי מבנה ההזדמנויות מתייחס בראש בראשונה לאופי מערכת קבלת ההחלטות. משטרים שונים בונים מבנה הזדמנויות שונה. גם בתוך המשטר הדמוקרטי שיטת הבחירות הקיימת, רמת הפילוג התוך חברתית, מידת היענות של רשויות השלטון לתביעות הציבור משפיעות על מבנה ההזדמנויות הפוליטי. לפי שיטת הסתכלות זו התנהגותן של קבוצות אינה פועל יוצא אך ורק של המשאבים הזמינים להן, כפי שגורסת גישת גיוס המשאבים, אך גם אינה תוצאה הכרחית של בניית מערכת פוליטית חדשה, כפי שמרמזת גישת התנועות החברתיות החדשות. היא מושפעת מהיחס שבין יכולותיה לבין מאפייני המערכת החברתית פוליטית בזמן נתון. (Tarrow 1998)
סוגים ודוגמאות לתנועות חברתיות

תנועות נוער
תנועות מחאה
תנועות חלוציות
תנועות עבודה
תנועות לזכויות אזרח (שחורים, הומוסקסואלים)
תנועות נשים
תנועות צדק חברתי
תנועות אקולוגיות
תנועות אנטי-גלובליזציה
התנועה הציונית
התנועה לזכויות בע"ח
תנועות להט"ב
ראו גם

מחאה פוליטית
קטגוריה:תנועות חברתיות
לקריאה נוספת

Gamson, W.A. "Commitment and agency in social movements". pp. 27-50. In Sociological Forum, Vol. 6, No. 1 (Mar., 1991).
Sidney Tarrow, Power in Movement: Social Movements and Contentious Politics, Cambridge: Cambridge University Press, second edition, 1998.
Quintan Wiktorowicz, Islamic Activism: A Social Movement Theory Approach, Bloomington: Indiana University Press, 2004.
Joan Neff Gurney and Kathleen J. Tierney, 1982, "Relative Deprivation and Social Movements: A Critical Look at Twenty Years of Theory and Research." The Sociological Quarterly 23, 1: 33-47.
Melucci Alberto, 1985: “The Symbolic Challenge of Contemporary Movements”, Social Research, 52 (4): 789-815.
Ann Swidler, 1995, “Cultural Power and Social Movements,” Pp. 25-40, in Hank Johnston and Bert Klandermans (Eds.) Social Movements and Culture. Minneapolis: University of Minnesota Press.
David Snow and Robert Benford, 1988: “Ideology, Frame Resonance, and Participant Mobilization”, International Social Movement Research, Vol. 1, pp. 197-217.
Alain Touraine, 1985, An Introdaction to the Study of Social Movements. pp 749-787. Social Reserach. Vol. 52. no 4
אורנה ששון-לוי, 1995, "מודעות של מהפכנים – זהות של קונפורמים: תנועת המחאה 'השנה ה – 21', מחקרי עיון מס' 1, המרכז ע"ש שיין, ירושלים: האוניברסיטה העברית, עמודים 66–87.
תמר הרמן, "מלמטה למעלה: תנועות חברתיות ומחאה פוליטית". תל אביב: הוצאת האוניברסיטה הפתוחה. 1997
הערות שוליים

1 2 3  הרמן,ת. 1997.
↑  See Gamson, 1991
↑  יוני קמפינסקי, מפגינים נגד השביתה. "ההסתדרות היא מפלצת", באתר ערוץ 7, 9 בפברואר 2012
↑  בילי מוסקונה לרמן, כוח לעובדים או ההסתדרות:מדוע בחר ועד עובדי חיפה כימיקלים, אחד מסמלי העבודה המאורגנת ומאבקי העובדים בישראל, לנטוש ארגון גדול וחזק לטובת גוף קטן וצעיר, באתר nrg‏, 25 במאי 2011
↑  ראו Touraine,A 1985 אצל הרמן, ת. 1997 עמ' 40-42
↑  ד"ר תומר פרסיקו, על כתות ותנועות דתיות חדשות – הסיינטולוגיה כמשל, ‏30 במרץ 2013
| --- | --- |
בקרת זהויות :  NLI: 987007551037205171  BNE: XX527928  BnF: cb119477578 (data)  GND: 4055707-8  HDS: 043688  LCCN: sh85123979  LNB: 000057901  NARA: 10644329  NDL: 00571924  NKC: ph116205
Discipline (אלבום של קינג קרימזון)

Discipline (משמעת) הוא אלבום האולפן השמיני של קינג קרימזון. האלבום יצא לאור בשנת 1981, אחרי פגרה של 7 שנים. מלבד הסולן רוברט פריפ שהיה ממייסדי הלהקה, והמתופף ביל ברופורד שהצטרף ב-1972, היו כל יתר המשתתפים באלבום חברי להקה חדשים והם אדריאן בלו כסולן וגיטריסט מלווה וטוני לוין על הבס.
רשימת השירים

| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Elephant Talk  | 4:43 |  |  |  |  |  |  |  |
| 2. | Frame by Frame  | 5:09 |  |  |  |  |  |  |  |
| 3. | Matte Kudasai  | 3:47 |  |  |  |  |  |  |  |
| 4. | Indiscipline  | 4:33 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Thela Hun Ginjeet  | 6:26 |  |  |  |  |  |  |  |
| 6. | The Sheltering Sky  | 8:22 |  |  |  |  |  |  |  |
| 7. | Discipline  | 5:13 |  |  |  |  |  |  |  |
ביצוע

אדריאן בלו - גיטרה, שירה
רוברט פריפ - גיטרה, פריפאטרוניקס (טכניקה של מוזיקה אלקטרונית אשר הומצאה על ידי פריפ)
טוני לוין - סטיק, גיטרת בס, שירה מלווה
ביל ברופורד - תופים, כלי הקשה
657

שנת 657 היא השנה ה-57 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קרב צפין בין צבאו של הח'ליף הרביעי עלי בן אבי טאלב לצבאו של גדול מתנגדיו, מועאויה אבן אבו סופיאן מושל סוריה
עלי בן אבי טאלב מעביר את בירתו ממדינה לכופה.
ראו גם

ילידי 657‎
נפטרים ב-657‎
112

שנת 112 היא השנה ה-12 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 112 ניתן לה בדיעבד.
כל התאריכים שלהלן הם לפי הלוח היוליאני.
אירועים

110-112 - בניית פורום טריאנוס ברומא
ראו גם

ילידי 112‎
נפטרים ב-112‎
659

שנת 659 היא השנה ה-59 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מועאויה הראשון מסיים כיבוש מצרים.
ראו גם

ילידי 659‎
נפטרים ב-659‎
658

שנת 658 היא השנה ה-58 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קרב נארוואן בין הכוחות המוסלמים.
נולדו

עלי בן חוסיין, אימאם שיעי הרביעי (נפטר ב-713)
4 בינואר – עלי בן חוסיין, האימאם השיעי הרביעי (נפטר ב-713)
ראו גם

ילידי 658‎
נפטרים ב-658‎
Fetish

Fetish (בעברית: פטיש) הוא סינגל שהוקלט על ידי הזמרת הזמרת-יוצרת האמריקאית סלינה גומז. השיר יצא לאור ב-13 ביולי 2017, על ידי חברת התקליטים אינטרסקופ רקורדס, כסינגל שלא מתוך אלבום.
השיר הגיע למקום ה-27 במצעד הבילבורד הוט 100, וה-33 במצעד הסינגלים הבריטי.
רקע וכתיבה

השיר נכתב על ידי סלינה גומז, צ'לו אנגלידס, ג'ינו ברלטה, ברט מקלפלין, ג'ונאס ג'ייברג, ג'ו חג'אדוריאן, אלכס שוורץ וראדריק דייוויס והופק על ידי ג'ייברז והפיוצ'ריסטיקס. השיר הוא שיר בסגנון האינדי-פופ, המשלב בתוכו גם את סגנון הרית'ם אנד בלוז.
בנוסף לכך, עלה השיר לרשת הזרמת המדיה ספוטיפיי, בסמוך לצאתו.
וידאו קליפ

האודיו הרשמי של השיר הועלה לערוץ היוטיוב של סלינה גומז ב-12 ביולי 2017 וצבר למעלה מ-100 מיליון צפיות. הקליפ הרשמי של השיר הועלה לערוצה ארבעה עשר ימים לאחר מכן. בתחילת הקליפ ניתן לראותה כשהיא עומדת על כביש ומביטה אל השמש.
נכון למאי 2019, מונה הצפיות של הקליפ עומד על כ-165 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 31 |  |
|  אוסטרליה | מצעד הסינגלים האוסטרלי | 23 |  |
|  איטליה | מצעד הסינגלים האיטלקי | 53 |  |
|  אירלנד | מצעד הסינגלים האירי | 29 |  |
|  ארצות הברית | בילבורד הוט 100 | 27 |  |
|  ארצות הברית | מצעד 40 שירי המיינסטרים | 19 |  |
|  ארצות הברית | מצעד השירים הקצביים | 39 |  |
|  גרמניה | GfK – טופ 100 | 36 |  |
|  דנמרק | היטליסטן | 22 |  |
|  הולנד | מצעד 40 הסינגלים ההולנדיים | 49 |  |
|  הונגריה | Rádiós Top 40 | 19 |  |
|  הממלכה המאוחדת | מצעד הסינגלים הבריטי | 33 |  |
|  הפיליפינים | בילבורד הפיליפינים | 19 |  |
|  הרפובליקה הדומיניקנית | מוניטור לטינו | 10 |  |
|  ולוניה | אולטראטופ 40 | 5 |  |
|  לבנון | מצעד 20 העליונים הרשמי של לבנון | 12 |  |
|  לטביה | לטביה טופ 40 | 22 |  |
|  מלזיה | RIM | 5 |  |
|  נורווגיה | VG-lista | 29 |  |
|  ניו זילנד | המצעד הניו זילנדי הרשמי | 16 |  |
|  סלובקיה | ČNS IFPI | 53 |  |
|  ספרד | PROMUSICAE | 53 |  |
|  סקוטלנד | מצעד הסינגלים הסקוטי | 36 |  |
|  פורטוגל | מצעד הסינגלים הפורטוגזי | 12 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 60 |  |
|  צרפת | SNEP | 31 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 24 |  |
|  שווייץ | המצעד השווייצרי | 28 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  הונגריה | Rádiós Top 40 | 91 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | זהב | 25,000 |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
| צרפת (SNEP) | זהב | 100,000 |
| קנדה (Music Canada) | פלטינה | 80,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 13 ביולי 2017 | הורדה דיגיטלית | רגילה | אינטרסקופ |  |
| ארצות הברית | 25 ביולי 2017 | רדיו להיטים עכשווי | רגילה | אינטרסקופ |  |
| ארצות הברית | 8 באוגוסט 2017 | רדיו קצבי עכשווי | רגילה | אינטרסקופ |  |
| עולם | 23 באוגוסט 2017 | הורדה דיגיטלית | רמיקס מאת גלנטיס | אינטרסקופ |  |
הערות שוליים

↑  Interscope Records, Interscope Records (באנגלית)
↑  Selena Gomez Chart History, Billboard
↑  Official Singles Chart Top 100 | Official Charts Company, www.officialcharts.com (באנגלית)
↑  Selena Gomez (Ft. Gucci Mane) – Fetish (באנגלית), נבדק ב-2019-05-13
↑  SelenaGomezVEVO (2017-07-26), Selena Gomez - Fetish (Official Music Video) ft. Gucci Mane, נבדק ב-2019-05-13
↑  Fetish (feat. Gucci Mane), נבדק ב-2019-05-13
↑  SelenaGomezVEVO (2017-07-12), Selena Gomez - Fetish (Official Audio) ft. Gucci Mane, נבדק ב-2019-05-13
1 2 3  SelenaGomezVEVO (2017-07-26), Selena Gomez - Fetish (Official Music Video) ft. Gucci Mane, נבדק ב-2019-05-13
↑  http://www.ariacharts.com.au
↑  FIMI - Certificazioni - FIMI, www.fimi.it (באיטלקית)
↑  "Gold & Platinum - RIAA". RIAA (באנגלית אמריקאית). נבדק ב-2018-07-30.
↑  British Phonographic Industry
↑  Les Certifications, SNEP - Syndicat Nation de l'Edition Phonographique, ‏2013-11-01 (ארכיון)
↑  Gold/Platinum, Music Canada (באנגלית) (ארכיון)
↑  Fetish (feat. Gucci Mane) by Selena Gomez (באנגלית אמריקאית), נבדק ב-2019-05-13
↑  Top 40/M Future Releases | Mainstream Hit Songs Being Released and Their Release Dates ..., web.archive.org, ‏2017-07-18
↑  Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2017-08-04
↑  Fetish (feat. Gucci Mane) [Galantis Remix] - Single by Selena Gomez (באנגלית אמריקאית), נבדק ב-2019-05-13
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| --- | --- |
בקרת זהויות :  MusicBrainz release group: fbc01076-55e4-4944-8523-125df6f5c338  MusicBrainz work: 74c59293-dec0-4ed9-9455-2728ef0527f2
Blue Lips

Blue Lips (בעברית: שפתיים כחולות) הוא אלבום האולפן השלישי של זמרת ופזמונאית השוודית טובה לו. האלבום יצא לאור ב-17 בנובמבר 2017, על ידי חברת התקליטים איילנד רקורדס. האלבום נחשב לחצי השני של אלבום קונספט של שני חלקים, חלק ראשון הוא באלבום Lady Wood, שמתואר כ"שיאים, שפל, אובן סופי של מערכת יחסים". החלק שני מתואר כ"קרני אור", "חושך מוחלט", "אבקת פיות", "אש דועכת".
ב-19 באוקטובר 2018, יצא הסרט הקצר "Blue Lips", על מנת לקדם את האלבום.
רקע

הסינגל "Bitches", שנקרא לפני "What I Want for the Night (Bitches)", הוצג לראשונה בסרט הקצר "Fairy Dust", הסרט יצא ב-31 באוקטובר 2016, הסרט יצא למטרת קידום האלבום. במקביל לו הוציאה את המיני-אלבום Spotify Singles.
באפריל 2017, הופיעה לו בפסטיבל "קואצ'לה", וחשפה שיר נוסף מתוך האלבום "Struggle".
רשימת רצועות

| Blue Lips> מס' | Blue Lips> שם | Blue Lips> משך | Blue Lips>  | Blue Lips>  | Blue Lips>  | Blue Lips>  | Blue Lips>  | Blue Lips>  | Blue Lips>  |
| --- | --- | --- | --- | --- | --- | --- | --- | --- | --- |
| 1. | Light Beams  | 1:07 |  |  |  |  |  |  |  |
| 2. | Disco Tits  | 3:43 |  |  |  |  |  |  |  |
| 3. | Shedontknowbutsheknows  | 3:16 |  |  |  |  |  |  |  |
| 4. | Shivering Gold  | 3:35 |  |  |  |  |  |  |  |
| 5. | Don't Ask Don't Tell  | 3:46 |  |  |  |  |  |  |  |
| 6. | Stranger  | 3:54 |  |  |  |  |  |  |  |
| 7. | Bitches  | 2:17 |  |  |  |  |  |  |  |
| 8. | Pitch Black  | 0:53 |  |  |  |  |  |  |  |
| 9. | Romantics (בשיתוף דאייק ג 'ק)   | 3:31 |  |  |  |  |  |  |  |
| 10. | Cycles  | 3:28 |  |  |  |  |  |  |  |
| 11. | Struggle  | 3:46 |  |  |  |  |  |  |  |
| 12. | 9th of October  | 3:25 |  |  |  |  |  |  |  |
| 13. | Bad Days  | 3:26 |  |  |  |  |  |  |  |
| 14. | ?Hey You Got Drugs  | 4:18 |  |  |  |  |  |  |  |
| משך כולל: | משך כולל: | 44:24 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  ארצות הברית | בילבורד 200 | 138 |
|  הולנד | מצעד 100 האלבומים ההולנדיים | 86 |
|  נורווגיה | VG-lista | 39 |
|  ניו זילנד | המצעד הניו זילנדי הרשמי | 4 |
|  קנדה | מצעד האלבומים הקנדי | 78 |
|  שוודיה | סוורייטופליסטן | 15 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 17 בנובמבר 2017 | הזרמת מוזיקה • הורדה דיגיטלית | איילנד |  |
| עולם | 17 בדצמבר 2018 | תקליט (ביחד עם Lady Wood) | איילנד |  |